Foto's: Slang hou MTN-werker 'gyselaar' | Maroela Media
"Die man het in die toring naby die Port-beheerkamer in Richardsbaai, KwaZulu-Natal, opgeklim," het Chris Botha, woordvoerder van Netcare 911, in 'n verklaring gesê. "Toe hy wou afklim, het hy die meter lange slang opgemerk wat sy uitgang versper het."
'n Bestuurder van Netcare 911 is na die toneel ontbied en moes buite die toring opklim om die werknemer te bereik. "'n Toureddingstelsel is gebruik om die man veilig na die grond te bring," het Botha bygevoeg.
'n Reddingswerker het later die slang gevang en in 'n nabygeleë bos vrygelaat.
Dit is nie duidelik watter soort slang dit was nie.
So het my pa en 'n vriend jare gelede in die bosveld naby Groblersdal ook op 'n groot rots met 'n boom langs opgeklim. Toe hulle wou afklim het 'n slang homself om die boomstam gekrul. Gelukkig kon hulle 'n stuk afgeskilferde rots loswoel op die klip en met net een kans is die slang raakgegooi en stadig het hy uit die boom padgegee en hulle het soos blits daar afgegaan grond toe.